അമീറിനെതിരെ തെറ്റായ വാര്ത്ത ബ്ലോഗര്ക്ക് കുവൈത്തില് തടവ് ശിക്ഷ രാജ്യത്തെ അമീറിനെ അപകീര്ത്തിപ്പെടുത്തുകയും ട്വിറ്ററില് തെറ്റായ വാര്ത്തകള് പ്രചരിക്കുകയും ചെയ്ത കുറ്റത്തിന് കുവൈത്ത് കോടതി ഒരു ബ്ലോഗറെ മൂന്ന് വര്ഷം തടവിന് ശിക്ഷിച്ചതായി പ്രാദേശിക പത്രം റിപ്പോര്ട്ട് ചെയ്തു . കുറ്റവാളിയുടെ മൊബൈല് കണ്ടുകെട്ടാനും ആക്ഷേപകരമായ ട്വീറ്റുകള് ഡിലീറ്റ് ചെയ്യാനും ഉത്തരവിട്ട ക്രിമിനല് കോടതിയാണ് വിധി പുറപ്പെടുവിച്ചതെന്ന് പത്രം കൂട്ടിച്ചേര്ത്തു. അപകീര്ത്തികരമായ ട്വീറ്റുകള് പോസ്റ്റ് ചെയ്തുകൊണ്ട് അമീറിന്റെ അവകാശങ്ങളും അധികാരങ്ങളും ലംഘിച്ചുവെന്ന് ആരോപിച്ച് കുറ്റകരമായ അഭിപ്രായങ്ങളും തെറ്റായ വാര്ത്തകളും പ്രചരിപ്പിച്ച് ബോധപൂര്വം തന്റെ സെല്ഫോണ് ദുരുപയോഗം ചെയ്തുവെന്നും പ്രതിയുടെ പേര് വെളിപ്പെടുത്തിയിട്ടില്ലെന്നും പ്രോസിക്യൂഷനെ ഉദ്ധരിച്ച് റിപ്പോര്ട്ട് പറയുന്നു. ബ്ലോഗര് കൃത്യമായി എന്താണ് ട്വീറ്റ് ചെയ്തതെന്ന് പത്രം റിപ്പോര്ട്ട് ചെയ്തിട്ടില്ല. വിധിക്കെതിരെ അപ്പീല് നല്കാം.